**ხ ე ლ შ ე კ რ უ ლ ე ბ ა**

**სახელმწიფო შესყიდვის შესახებ**

**(კონსოლიდირებული ტენდერი CON220000397)**

ქ. თბილისი \_\_\_\_\_ 2023 წელი

 ერთის მხრივ ..................... (შემდგომში შემსყიდველი) წარმოდგენილი მისი ----- სახით და მეორეს მხრივ, შპს ,,მაგთიკომი’ (შემდგომში მიმწოდებელი), წარმოდგენილი მისი გენერალური დირექტორის მოადგილის ზურაბ ზარიძის სახით, ორივე ერთად წოდებული, როგორც „მხარეები“, ვმოქმედებთ „სახელმწიფო შესყიდვების შესახებ“ საქართველოს კანონის (შემდგომში - კანონი) მე-202 მუხლის, სახელმწიფო შესყიდვების სააგენტოს თავმჯდომარის 2018 წლის 14 დეკემბრის №14 ბრძანებით დამტკიცებული კონსოლიდირებული ტენდერის ჩატარების წესისა და პირობების, აგრეთვე, „2023-2024 წლების განმავლობაში სხვადასხვა სახის საქონლისა და მომსახურების სახელმწიფო შესყიდვის კონსოლიდირებული ტენდერ(ებ)ის საშუალებით განხორციელების თაობაზე“ საქართველოს მთავრობის 2022 წლის 4 ნოემბრის №2016 განკარგულების პირველი მუხლის "ლ" ქვეპუნქტის (ფიჭური სატელეფონო მომსახურების სახელმწიფო შესყიდვის 2023 წლის კონსოლიდირებული ტენდერ(ებ)ი) საფუძველზე, ფიჭური სატელეფონო მომსახურების 2023 წლის კონსოლიდირებული ტენდერის (CON220000397) (შემდგომში - კონსოლიდირებული ტენდერი) შედეგად, ვდებთ წინამდებარე ხელშეკრულებას შემდეგზე:

1. **ხელშეკრულების საგანი და ძირითადი პირობები**
	1. წინამდებარე ხელშეკრულების საგანია მიმწოდებლის მიერ შემსყიდველის თანამშრომლების (დანართი N1-ის შესაბამისად) ნომრებზე (შემდგომში – სააბონენტო ნომრები) მობილური სატელეფონო მომსახურების (შემდგომში მომსახურება) გაწევა (CPV კოდი: 64212000) სსიპ სახელმწიფო შესყიდვების სააგენტოს ვებ–გვერდზე გამოქვეყნებული CON220000397 სატენდერო დოკუმენტაციით, მიმწოდებლის სატენდერო წინადადებით გათვალისწინებული პირობებითა, ტარიფებით და მიმწოდებლის მომსახურების გაწევის სტანდარტული პირობების შესაბამისად, რომელიც განთავსებულია ოპერატორის ვებ-გვერდზე.
	2. მიმწოდებლის მიერ გაწეული მომსახურების საფასური გადაიხდება წინამდებარე ხელშეკრულების პირობების შესაბამისად.
	3. მიმწოდებელი შემსყიდველის სააბონენტო ნომერზე ახორციელებს წინამდებარე ხელშეკრულებით, და ამ ხელშეკრულების დანართი N2-ით (რომელიც წინამდებარე ხელშეკრულების განუყოფელი ნაწილია) გათვალისწინებულ მომსახურებას.
	4. შემსყიდველი ვალდებულია ხელშეკრულების დანართ N1-ში მითითებული ჯგუფების მიხედვით წარუდგინოს მიმწოდებელს სააბონენტო ნომრების სია, რომელთაც მიმწოდებელმა უნდა გაუწიოს ამ ხელშეკრულებით გათვალისწინებული მომსახურება, წინამდებარე ხელშეკრულების დანართი N1-ით განსაზღვრული თავისებურებების გათვალისწინებით.
2. **ხელშეკრულების ღირებულება**
	1. ხელშეკრულების საორიენტაციო ღირებულებაა **---------------------** ლარი.
	2. ხელშეკრულების ღირებულება მოიცავს, როგორც გასაწევი მომსახურების ღირებულებას, ასევე წინამდებარე ხელშეკრულების შესრულებასთან დაკავშირებით მიმწოდებლის მიერ გაწეულ ყველა ხარჯს და საქართველოს კანონმდებლობით გათვალისწინებულ გადასახადებს.
	3. სააბონენტო ნომრებიდან, საქართველოს ნებისმიერ საკომუნიკაციო ქსელის ან/და მომსახურების გამწევის სატელეფონო ნომრებზე, რომლებზეც მიმწოდებლის ან/და მომსახურების გამწევის მიერ დაწესებულია სპეციალური ტარიფი, რომელიც არ არის განსაზღვრული სატენდერო დოკუმენტაციით, ზარის განხორციელების შემთხვევაში, მათ შორის, ნებისმიერი სხვა საკომუნიკაციო ოპერატორის ქსელის ტრანზიტით (მაგ. 10 07; 10 18 და ა.შ.), საერთაშორისო ან/და ადგილობრივი ზარის განხორციელებისას, არ იმოქმედებს წინამდებარე ხელშეკრულებით გათვალისწინებული ტარიფები.
3. **თანამშრომლების ნომრების მომსახურებაზე ანგარიშსწორების წესი**
	1. მიმწოდებელთან ანგარიშსწორება განხორციელდება უნაღდო ანგარიშსწორების ფორმით ეროვნულ ვალუტაში და უნდა მოიცავდეს საქართველოს კანონმდებლობით დადგენილ ყველა გადასახადს.
	2. მიმდინარე თვეს გაწეული მომსახურების დაანგარიშება და შესაბამისი ანგარიშ–ფაქტურის შემსყიდველისთვის წარდგენა უნდა მოხდეს ყოველი მომდევნო თვის პირველ 10 რიცხვამდე. შემსყიდველი ვალდებულია მიმწოდებლის მიერ საგადასახადო ანგარიშ-ფაქტურის წარმოდგენიდან 5 სამუშაო დღის ვადაში დაადასტუროს ან უარი თქვას ანგარიშ-ფაქტურის დადასტურებაზე შესაბამისი დასაბუთებით. ანგარიშ-ფაქტურის შემსყიდველის მიერ დადასტურების შემთხვევაში, ანგარიშსწორება მოხდება ყოველთვიურად გაწეული მომსახურების მიხედვით გამოწერილი საგადასახადო ანგარიშ-ფაქტურის წარმოდგენიდან 10 სამუშაო დღის ვადაში.
	3. შემსყიდველს, ოპერატიული საქმიანობის განხორციელების საჭიროებიდან გამომდინარე, უფლება აქვს მიმწოდებლისაგან შეისყიდოს მომსახურება წინასწარი გადახდის (მაგ. წინასწარი გადახდის ბარათები) პირობით.

**4. მომსახურების გაწევის ადგილი და ვადა**

4.1. მომსახურების გაწევის ადგილია საქართველო, ხოლო როუმინგის შემთხვევაში - შესაბამისი ქვეყანა.

4.2. მომსახურების მიწოდება განხორციელდება 2023 წლის 1 იანვრიდან 2024 წლის 31 იანვრის ჩათვლით, გარდა სატენდერო დოკუმენტაციის 10.1.13. ქვეპუნქტით გათვალისწინებული შემთხვევებისა.

4.3. ხელშეკრულების ვადის გასვლის და/ან ცალკეულ სააბონენტო ნომერზე შემსყიდველის ინიცირებით ხელშეკრულებით განსაზღვრული მომსახურების ვადაზე ადრე შეწყვეტის შემთხვევაში გაუქმდება ხელშეკრულებით გათვალისწინებული ყველა სახის მომსახურება, მათ შორის გაუხარჯავი პაკეტები (ერთეულები).

**5. მხარეთა უფლებამოსილება და პასუხისმგებლობა**

**5.1.** **შემსყიდველი უფლებამოსილია:**

ა) მოითხოვოს მომსახურების შეჩერება ერთ ან რამოდენიმე სააბონენტო ნომერზე გარკვეული ვადით, რის შესახებაც წერილობით უნდა აცნობოს მიმწოდებელს;

ბ) მოითხოვოს მომსახურების გაუქმება, რის შესახებაც წერილობით უნდა აცნობოს მიმწოდებელს 30 კალენდარული დღით ადრე;

გ) მიმართოს წერილობითი განცხადებით/პრეტენზიით მიმწოდებელს სატელეფონო საუბრის გადასახადთან დაკავშირებით. პრეტენზია შეიძლება წარდგენილ იქნეს ზეპირი ან წერილობითი ფორმით. წერილობითი პრეტენზია უნდა წარედგინოს/მიეწოდოს მიმწოდებლის მომსახურების ოფისებში (რომლებიც მითითებულია სსიპ – სახელმწიფო შესყიდვების სააგენტოს ვებ–გვერდზე გამოქვეყნებულ მიმწოდებლის სატენდერო წინადადებაში) მითითებული მისამართების მიხედვით. შემსყიდველის მიერ წარდგენილი განცხადება/პრეტენზია მიმწოდებლის მიერ განხილული იქნება მიმწოდებლის მიერ დადგენილი და დამტკიცებული წესების მიხედვით, შესაძლოდ უმოკლეს ვადაში, რომლის ხანგრძლივობა დამოკიდებულია წარდგენილ განცხადებაში/პრეტენზიაში ასახული ტექნიკური და ადმინისტრაციული მოთხოვნების სირთულეზე, მაგრამ არაუგვიანეს კანონმდებლობით განსაზღვრული ვადებისა.

დ) მიმწოდებლის მიერ კანონმდებლობითა და კონსოლიდირებული ტენდერის შედეგად ნაკისრი ვალდებულებების შეუსრულებლობის ან/და არაჯეროვნად შესრულების შემთხვევაში, მიმართოს 2023–2024 წლების განმავლობაში სხვადასხვა სახის საქონლისა და მომსახურების სახელმწიფო შესყიდვის კონსოლიდირებული ტენდერ(ებ)ის სატენდერო კომისიას (შემდგომში სატენდერო კომისია) ხელშეკრულების შეწყვეტის საკითხის გადაწყვეტის მიზნით.

**5.2.** **შემსყიდველი ვალდებულია:**

ა) გადაიხადოს თანამშრომლების ნომრების მომსახურების საფასური წინამდებარე ხელშეკრულების პირობებისა და ტარიფების დაცვით;

ბ) ხელშეკრულების შეწყვეტის შემთხვევაში სრულად დაფაროს მიმწოდებლის მიმართ არსებული დავალიანების ის ნაწილი, რომელიც აღიარებული იქნება შემსყიდველის მიერ.

გ) ერთი კვირის განმავლობაში წერილობით აცნობოს მიმწოდებელს ამ ხელშეკრულებაში მითითებულ მის რეკვიზიტებში ცვლილებების შეტანის შესახებ.

დ) თანამშრომლის გათავისუფლებისთანავე მოახდინოს შესაბამისი მიმწოდებლის ინფორმირება აღნიშნულის თაობაზე.

**5.3. მიმწოდებელი უფლებამოსილია:**

ა) მომსახურების საფუძველზე წარმოშობილი დავალიანების ხელშეკრულებით გათვალისწინებულ ვადაში გადაუხდელობის შემთხვევაში, საანგარიშო თვის მომდევნო თვის ბოლო კალენდარულ დღეს დავალიანების მქონე სააბონენტო ნომერს (ნომრებს) შეუზღუდოს (გათიშოს ნომერი) მომსახურების მიწოდება და 45 კალენდარული დღის განმავლობაში შეზღუდვის საფუძვლის აღმოუფხვრელობის შემთხვევაში, გამოიყენოს ელექტრონული კომუნიკაციების სფეროში მომსახურების მიწოდების წესებისა და მომხმარებელთა უფლებების დაცვის შესახებ რეგლამენტის მე-14 მუხლი და ამოიღოს წარმოშობილი დავალიანება მოქმედი კანომდებლობის შესაბამისად. შემსყიდველის მიერ მის ბალანსზე არსებულ სააბონენტო ნომრებზე საქართველოს კანონმდებლობით გათვალისწინებული გადასახდელის, მათ შორის ,,112“–ის მომსახურების საფასურის არ გადახდის შემთხვევაში, მიმწოდებელი უფლებამოსილია სააბონენტო ნომერს (ნომრებს) შეუზღუდოს მომსახურების მიწოდება;

ბ) ხელშეკრულების შეწყვეტის მოთხოვნით მიმართოს სატენდერო კომისიას იმ შემთხვევაში, თუ მიმწოდებელთან წინასწარი შეთანხმების გარეშე შემსყიდველი, თავისი ეკონომიკური საქმიანობის განხორციელებისას ან მის გარეშე, მოახდენს წინამდებარე ხელშეკრულებით მისთვის შეთავაზებული მომსახურების მიწოდებას ნებისმიერი ფორმით მესამე პირებისათვის სასყიდლით (მოგების მიღების მიზნით).

**5.4. მიმწოდებელი ვალდებულია:**

ა) შემსყიდველი ორგანიზაციის სააბონენტო ნომრებზე განახორციელოს წინამდებარე ხელშეკრულებითა და სატენდერო დოკუმენტაციით გათვალისწინებული მომსახურება.

ბ) აღმოფხვრას მომსახურებაში არსებული შეფერხებები, მათ შორის სატენდერო კომისიის შესაბამისი მითითების საფუძველზე, და აღადგინოს ქსელის ნორმალურ რეჟიმში ფუნქციონირება გონივრულ ვადებში, ტექნიკური შესაძლებლობების და მის ხელთ არსებული რესურსების ფარგლებში, მაგრამ არაუგვიანეს მიზეზის წარმოშობიდან 3 სამუშაო დღის განმავლობაში ან კანონმდებლობით დადგენილ ვადაში (ასეთის არსებობის შემთხვევაში);

გ) მოთხოვნის შემთხვევაში, მიაწოდოს შემსყიდველს ამომწურავი ინფორმაცია ტარიფების, ანგარიშსწორების წესის, ასევე შემსყიდველისათვის საჭირო სხვა საკითხების (რომელიც მიმწოდებლის მიერ გასაწევ მომსახურებას შეეხება ) შესახებ;

დ) დაიცვას მომსახურებაში საქართველოს კანონმდებლობით გათვალისწინებული ტექნიკური ნორმები;

ე) მომსახურება მიაწოდოს დღე–ღამის 24 საათის განმავლობაში (ამასთან ერთიანი უწყვეტი ზარის მაქსიმალური ხანგრძლივობა შეადგენს 30 წუთს), უწყვეტად, გარდა გადაუდებელი სარემონტო და პროფილაქტიკური სამუშაოების მიმდინარეობისა და, რომელიც შეესაბამება კომპეტენტური სახელმწოფო ორგანოების მიერ დადგენილ ტექნიკურ ნორმებს, სტანდარტებს და ოპერატორის ლიცენზიის პირობებს. რადიოტალღების ბუნებრივი გავრცელების თავისებურებების გამო, მომსახურება შესაძლებელია არ იყოს უწყვეტი ან შეუფერხებელი, რადიოსიგნალი შეიძლება დაიკარგოს ან მომსახურების ხარისხი შესაძლოა გაუარესდეს, განსაკუთრებით შენობებში, გვირაბებში, ან სხვა მიწისქვეშა ნაგებობებში ან მომსახურების მიღების ადგილის გეოგრაფიული, მეტეოროლოგიური ან სხვაგვარი თავისებურებიდან გამომდინარე;

ვ) 1.4 პუნქტის შესაბამისად ინფორმაციის მიღებიდან არაუგვიანეს მე–2 სამუშაო დღისა დაიწყოს მომსახურების მიწოდება (ქსელში ჩართვა) წინამდებარე ხელშეკრულების შესაბამისად;

ზ) ფიჭური სატელეფონო მომსახურების ხარისხის გაუმჯობესების მიზნით, აბონენტთა მომსახურების ოპერატორთან დაკავშირების დროს, მოლოდინის რეჟიმში პრიორიტეტი მიანიჭოს შემსყიდველ ორგანიზაციას;

თ) მომსახურების ხარისხის გაუმჯობესების მიზნით, ან შემსყიდველი ორგანიზაციის მხრიდან რაიმე უკმაყოფილების ან პრეტენზიის შემთხვევაში, მათ შორის სატენდერო კომისიის შესაბამისი მითითების საფუძველზე, უზრუნველყოს მის ქსელში გამოვლენილი ხარვეზების აღმოფხვრა გონივრულ ვადაში, მაგრამ არაუგვიანეს 30 კალენდარული დღისა;

ი) მომსახურების მიწოდების შეფერხების, მიუწოდებლობის, უხარისხოდ მიწოდების ან 5.4 პუნქტის ,,ე“ ქვეპუნქტით დადგენილი ვადის დარღვევის შემთხვევაში, შემსყიდველს უფლება აქვს მოსთხოვოს მიმწოდებელს კომპენსაცია უკანასკნელ საანგარიშო პერიოდში შემსყიდველის მიერ 1 საათის განმავლობაში საშუალოდ ფაქტიურად მიღებული მომსახურების საფასურის 1 პროცენტის ოდენობით, ყოველ ვადაგადაცილებულ საათზე 5.4 პუნქტის ,,ე“ ქვეპუნქტით განსაზღვრული ვადის ამოწურვის შემდგომ 5.4 პუნქტის ,,ბ“ ქვეპუნქტით გათვალისწინებული ვადის დარღვევის შემთხვევაში შემსყიდველს უფლება აქვს მოსთხოვოს მიმწოდებელს კონპენსაცია ხელშეკრულების მოქმედების განმავლობაში მთლიანად მიღებული მომსახურების საფასურის საშუალო თვიური მაჩვენებლის 1 პროცენტის ოდენობით ყველ ვადაგადაცილებულ დღეზე, მაგრამ არაუმეტეს 3 სამუშაო დღის.

5.5. როუმინგული მომსახურების მიღებისას, მომსახურების ხარისხი და ხელმისაწვდომობა დამოკიდებულია როუმინგ–პარტნიორი ოპერატორების ქსელის შესაძლებლობებზე და ოპერატორი ვერ იქნება პასუხისმგებელი მომსახურების ხარისხზე და უწყვეტობაზე. ბალანსის/ლიმიტის ამოწურვის შემთხვევაში, თუ შემსყიდველს არ შეეზღუდა მომსახურების მიწოდება, შემსყიდველი ვალდებულია გადაიხადოს ფაქტიურად გაწეული მომსახურების საფასური. საქართველოს სასაზღვრო ზოლის სიახლოვეს ყოფნისას შემსყიდველის ტერმინალურმა მოწყობილობამ შესაძლოა ავტომატურად ისარგებლოს (იმ შემთხვევაში, თუ სააბონენტო ნომერს ჩართული აქვს როუმინგული მომსახურება) უცხო ქვეყნის ოპერატორის მომსახურებით, რაც ასევე ითვლება როუმინგულ მომსახურებად და დაერიცხება შესაბამისი საფასური. ვინაიდან როუმინგული მომსახურების ტარიფების ცვლილება დამოკიდებულია როუმინგ-პარტნიორ ოპერატორებზე, დანართი N2-ით გათვალისწინებული ტარიფები შეიძლება შეიცვალოს.

5.6. გარდა წინამდებარე ხელშეკრულებით გათვალისწინებული მომსახურებისა, შემსყიდველს შესაძლებლობა აქვს ისარგებლოს, როგორც მიმწოდებლის მიერ შეთავაზებული სხვადასხვა სახის დამატებითი მომსახურებით, აგრეთვე სხვა მომსახურების მიმწოდებლისაგან შეთავაზებული მომსახურებით. შემსყიდველის მიერ წინამდებარე ხელშეკრულებით გაუთვალისწინებელი მომსახურების მიღებისას მოქმედებს სტანდარტული ტარიფები (მოცემული მიმწოდებლის ვებ-გვერდზე) ან მიმწოდებლის მიერ საჯარო შეთავაზებით გათვალისწინებული პირობები, ხოლო სხვა ელექტრონული საკომუნიკაციო ქსელის ოპერატორების (მაგალითად: დაშვების კოდი) ან არასაკომუნიკაციო მომსახურების (მაგ. სპეც ნომრები, კონტენტის გამოწერა და ა.შ) მიმწოდებლების მომსახურების მიღებისას იმოქმედებს ამავე კომპანიების მიერ დადგენილი ტარიფები. აბონენტი პასუხისმგებელია სააბონენტო მოწყობილობითა და სააბონენტო მოწყობილობაში მოთავსებული/მიერთებული სიმ-ბარათით შესრულებულ მოქმედებებზე და ვალდებულია მისი საშუალებით შეკვეთილი მომსახურებების საფასურის გადახდაზე.

5.7. მხარეები თანხმდებიან, რომ წინამდებარე ხელშეკრულების ფარგლებში კომუნიკაციების სფეროსათვის დამახასიათებელი არაკეთილსინდისიერი ქმედების დაფიქსირების შემთხვევაში, მიიღებენ ყველა ზომას აღნიშნული ქმედების დროულად აღსაკვეთად. არაკეთილსინდისიერი ქმედების დროულად აღსაკვეთად მიმწოდებელი უფლებამოსილია შეუზღუდოს სააბონენტო ნომერს მომსახურების მიწოდება, რის თაობაზეც აცნობებს შემსყიდველს. ხოლო შემსყიდველი მიმართავს სატენდერო კომისიას ხელშეკრულების გაწყვეტის თაობაზე.

**6. ხელშეკრულების პირობების შეუსრულებლობა**

6.1. გამარჯვებული მიმწოდებლის მიერ კანონმდებლობითა და კონსოლიდირებული ტენდერის შედეგად ნაკისრი ვალდებულებების შეუსრულებლობის ან/და არაჯეროვნად შესრულების შემთხვევაში 5.4 პუნქტის “ვ” და „თ“ ქვეპუნქტებით გათვალისწინებულ ვადაში შეფერხების აღმოუფხვრელობის შემთხვევაში, შემსყიდველი მიმართავს სატენდერო კომისიას ხელშეკრულების შეწყვეტის საკითხის გადაწყვეტის მიზნით. გადაწყვეტილების მიღების დროს სატენდერო კომისია ხელმძღვანელობს პროპორციულობის, მიზანშეწონილობისა და თანაზომიერების პრინციპებით.

6.2. სატენდერო კომისიის მიერ ხელშეკრულების შეწყვეტის შესახებ რეკომენდაციის მიღების შემთხვევაში, შემსყიდველი წყვეტს ხელშეკრულებას, რის შედეგად მიმწოდებელს დაეკისრება შემსყიდველის სასარგებლოდ საჯარიმო თანხის გადახდა, ხელშეკრულებით შესასყიდი (დარჩენილი) მობილური სატელეფონო მომსახურების საორიენტაციო ღირებულების 5% ოდენობით.

6.3. ხელშეკრულებით ნაკისრი ანგარიშსწორების ვალდებულების შესრულების ვადის გაშვების შემთხვევაში, მხარეს ეკისრება პირგასამტეხლო ყოველ ვადაგადაცილებულ დღეზე შეუსრულებელი ვალდებულების ღირებულების 0,1%-ის ოდენობით.

6.4. ჯარიმისა და პირგასამტეხლოს გადახდა არ ათავისუფლებს მხარეს ძირითადი ვალდებულებების შესრულებისაგან.

 **7. ხელშეკრულებაში ცვლილების შეტანა**

7.1. ხელშეკრულებაში ნებისმიერი ცვლილების, დამატების შეტანა შესაძლებელია მხოლოდ წერილობითი ფორმით, მხარეთა შეთანხმების საფუძველზე.

7.2. ხელშეკრულების პირობების, მათ შორის, ფასის შეცვლა დაუშვებელია, თუ ამ ცვლილებების შედეგად იზრდება ხელშეკრულების ჯამურიღირებულება ან უარესდება ხელშეკრულების პირობები შემსყიდველისთვის, გარდა საქართველოს სამოქალაქო კოდექსის 398-ე მუხლით გათვალისწინებული შემთხვევებისა. ხელშეკრულების პირობების გადასინჯვა ხდება საქართველოს კანონმდებლობით დადგენილი წესით.

7.3. ხელშეკრულება შეიძლება შეწყდეს მხარეთა ურთიერთშეთანხმების საფუძველზე.

7.4. ერთი მხარის მიერ მეორისგან მიღებული საქმიანობასთან დაკავშირებული მთელი ინფორმაცია ითვლება მკაცრად კონფიდენციალურად ამ შეთანხმების როგორც ხელშეკრულების მოქმედების ვადის განმავლობაში ასევე ხელშეკრულების მოქმედების ვადის გასვლის შემდგომ. მხარეები მიიღებენ ყველა აუცილებელ ზომას იმისათვის, რომ არ დაუშვან მესამე პირებთან მიღებული ინფორმაციის გახმაურება.

**8. დავები და მათი გადაწყვეტის წესი**

8.1. ხელშეკრულების მოქმედების პერიოდში წამოჭრილი ყველა დავა გადაიჭრება ურთიერთშეთანხმების გზით. შეთანხმების მიუღწევლობის შემთხვევაში, დავის გადასაწყვეტად მხარეები უფლებამოსილნი არიან მიმართონ სატენდერო კომისიას ან სასამართლოს საქართველოს მოქმედი კანონმდებლობის შესაბამისად.

**9. დაუძლეველი ძალა**

 9.1. მხარეები თავისუფლდებიან ხელშეკრულებით განსაზღვრული ვალდებულებების შეუსრულებლობით გამოწვეული პასუხისმგებლობისაგან, თუ აღნიშნული გამოწვეულია აუცდენელი დაუძლეველი ძალის ზეგავლენით. აღნიშნულის არსებობის შემთხვევაში, მხარე ვალდებულია დაუყოვნებლივ აცნობოს მეორე მხარეს ნაკისრი ვალდებულებების შესრულების შეუძლებლობის შესახებ.

9.2. წინამდებარე ხელშეკრულების 9.1. პუნქტში მითითებული დაუძლეველი ძალის არსებობა უნდა დადასტურდეს შესაბამისი უფლებამოსილი ორგანოს მიერ.

9.3. მიმწოდებელი არ აგებს პასუხს მომსახურების შეფერხებაზე ან შეწყვეტაზე, თუ ეს გამოწვეულია შემსყიდველის მიერ ისეთი სააბონენტო მოწყობილობის გამოყენებით, რომელიც არ შეესაბამება ასეთი მოწყობილობებისათვის დადგენილ ტექნიკურ ნორმებს.

9.4. თუ დაუძლეველი ძალის მოქმედება გრძელდება 30 დღეზე მეტ ხანს, მხარეს უფლება აქვს სატენდერო კომისიის თანხმობით ცალმხრივად შეწყვიტოს ხელშეკრულება.

**10. ხელშეკრულების მოქმედების ვადა**

ხელშეკრულება ძალაში შედის მისი ხელმოწერის დღიდან და მოქმედებს 2024 წლის 3 მარტამდე.

|  |  |  |
| --- | --- | --- |
| **შემსყიდველი:** -----------  \_\_\_\_\_\_\_\_\_\_\_\_\_\_\_\_\_\_\_\_ |  | **მიმწოდებელი:**შპს „მაგთიკომი“ქ. თბილისი, პოლიტკოვსკაიას ქ N7საიდ.კოდი: 204876606საქართველოს ბანკის ცენტრალური ფილიალი:ბანკის კოდი № BAGAGE22ა/ა GE66BG0000000241607901„ლიბერთი ბანკი“ ბანკის კოდი: № LBRTGE22   ა/ა GE81LB0113116112371050„თიბისი ბანკი“კოდი № TBCBGE22ა/ა GE96TB0600000899467899  გენერალური დირექტორის მოადგილეზურაბ ზარიძე ---------------------- |
|  |  |  |

დანართი #1

ჯგუფების სახეობები და ანგარიშსწორება ჯგუფების მიხედვით

|  |  |  |
| --- | --- | --- |
|   | თანამშრომლების ჯგუფი | GPRS VPN ჯგუფი |
| მომსახურების სახეობა | ულიმიტო | ლიმიტირებული | ულიმიტო |
| კორპორატიული ნომრიდან განხორციელებული ზარების საფასური და დამატებითი მომსახურება | ანგარიშსწორება კორპორატიულ მომსახურებაზე ხორციელდება შემსყიდველის მიერ შემდგომი გადახდის პირობით. | ანგარიშსწორება კორპორატიულ მომსახურებაზე და თითოეულ კორპორატიულ ნომერზე ხორციელდება მხარეთა მიერ შეთანხმებული განსაზღვრული თანხის ფარგლებში შემსყიდველის მიერ შემდგომი გადახდის პირობით. მხარეთა მიერ შეთანხმებულ თანხაზე მეტი მომსახურების მიღებისათვის ანგარიშსწორება ხორციელდება მოსარგებლე პირის მიერ წინასწარი გადახდის პირობით. | ანგარიშსწორება კორპორატიულ მომსახურებაზე ხორციელდება შემსყიდველის მიერ შემდგომი გადახდის პირობით. წინასწარ შეძენილი პაკეტის ამოწურვის შემთხვევაში 1 მეგაბაიტი ინფორმაციის მიღება/გაგზავნის ღირებულება შეადგენს 0.2 ლარს. |
|

1. თანამშრომელთა ჯგუფში შედის მხოლოდ ის ნომრები, რომლებიც გაფორმებულია შემსყიდველზე და, რომლებზეც შემსყიდველი სრულად და/ან ნაწილობრივ იხდის გაწეული მომსახურების საფასურს, მათ შორის, იღებს ვალდებულებას გადაიხადოს საქართველოს მთავრობის 2019 წლის 30 დეკემბრის #660 დადგენილებით გათვალისწინებული,,112“-ის მომსახურების საფასური, ასეთის საჭიროების შემთხვევაში.

|  |  |  |
| --- | --- | --- |
| **შემსყიდველი:**  |  | **მიმწოდებელი:** |

დანართი N2

|  |
| --- |
| **ფიჭური სატელეფონო მომსახურების ძირითადი პირობები და ტარიფები** |
| **#** | **სერვისი** | **ერთეული**  | **მაქსიმალური ტარიფი (ლარი)** | **დამატებითი პირობა** |
| **1** | **სიმ–ბარათის ღირებულება**  |   | 0 |   |
| **1.1** | ორნომრიანი სიმ–ბარათის ღირებულება  |   | 0 |   |
| **1.2** | სიმ–ბარათის შეცვლა/აღდგენის ღირებულება  |   | 0 |   |
| **2** | **ფიქსირებული გადასახადი (სააბონენტო)**  | ერთ ნომერზე | 1 |   |
| **3. სასაუბრო ტარიფები** |
| **3.1** | კორპორატიული აბონენტების საუბრები პროვაიდერი კომპანიის ქსელში კორპორატიულ აბონენტებთან  | ერთი წუთი | 0 |   |
| **3.2** | კორპორატიული აბონენტების საუბრები პროვაიდერი კომპანიის ქსელში არაკორპორატიულ აბონენტებთან | ერთი წუთი | 0 | ზარის წამოწყების ღირებულება 0.05 ლარი |
| **3.3** | კორპორატიული აბონენტების საუბრები პროვაიდერი ქსელის გარეთ სხვა მობილური ოპერატორების კორპორატიულ/არაკორპორატიულ აბონენტებთან | ერთი წუთი | 0 | ზარის წამოწყების ღირებულება 0.07 ლარი |
| **3.4** | კორპორატიული ნომრებისათვის სასაუბრო ტარიფები გლობალსელის აბონენტებთან | ერთი წუთი | 0.148 |  |
| **3.5** | კორპორატიული ნომრებისათვის სასაუბრო ტარიფები ჯი-მობაილის აბონენტებთან | ერთი წუთი | 0.148 |  |
| **3.6** | კორპორატიული ნომრებისათვის სასაუბრო ტარიფები ფიქსირებული ქსელების აბონენტებთან | ერთი წუთი | 0.03 | ზარის წამოწყების ღირებულება 0.03 ლარი |
| შენიშვნა: ბაზარზე ახალი ოპერატორის შემოსვლის (ავტორიზაციის) შემთხვევაში იმოქმედებს მიმწოდებლის მიერ დადგენილი სტანდარტული სასაუბრო ტარიფები. |
| **4. მოკლეტექსტური შეტყობინებები (SMS) ტარიფები** |
| **4.1** | SMS-ის ტარიფი პროვაიდერი კომპანიის კორპორატიული ქსელის შიგნით | 1 SMS | 0 |   |
| **4.2** | SMS-ის ტარიფი პროვაიდერი კომპანიის ქსელში | 1 SMS | 0.01 |   |
| **4.3** | SMS-ის ტარიფი სხვა მობილურ ოპერატორების (მათ შორის საერთაშორისო) აბონენტებთან | 1 SMS | 0.01 | გარდა მიმწოდებლის სატენდერო წინადადებით გათვალისწინებული გამონაკლისებისა |
| **4.4** | ჯგუფური SMS (BULK SMS) | 1 SMS | 0.0025 | კონსოლიდირებულად 1 მილიონი და მეტი SMS სატენდერო წინადადების მოქმედების პერიოდში |
| **4.5** | SMS მდივანი | ერთი დღე | 0.05 |   |
| **5. როუმინგული მომსახურების პირობები** |
| **5.1** | როუმინგის აქტივაცია |   | 0 |   |
| **5.2** | როუმინგის დეპოზიტის ოდენობა  |   | 0 |   |
| **5.3** |   როუმინგის შემომავალი ზარი  |  ერთი წუთი | 0.5 | გარდა მიმწოდებლის სატენდერო წინადადებით გათვალისწინებული გამონაკლისებისა |
| **6. ინტერნეტ მომსახურების პირობები** |
| **6.1** | ინტერნეტის ჩართვა  |  | 0 |   |
| **6.2** | 1 MB  |  | 0.01 |  |
| **6.2** | მოცულობითი პაკეტები  |   |   |   |
|  | 1000 MB |   | 2.99 |   |
|  | 3000 MB |   | 3.99 |   |
|  | 5000 MB |   | 4.99 |   |
| **6.3** | SMS-ის ან ვებპორტალის მეშვეობით შესაძლებელი უნდა იყოს ინტერნეტ პაკეტის ამოწურვის კონტროლი. ინტერნეტპაკეტის ვადის ან მოცულობის ამოწურვისთანავე მიმწოდებელი ვალდებულია SMS-ის მეშვეობით მოახდინოს აბონენტის ინფორმირება პაკეტის ამოწურვისა და ამ დანართის 6.2 პუნქტით გათვალისწინებულ სტანდარტულ ტარიფზე გადაყვანის შესახებ (1 MB - 0.01₾). ბალანსზე თანხის ამოწურვის შემდგომ მიმწოდებელი ვალდებულია შეუჩეროს აბონენტს ინტერნეტის მიწოდება და SMS-ის მეშვეობით მოახდინოს მისი ინფორმირება აღნიშნულის შესახებ.  |   |   | ინტერნეტ პაკეტის გამოყენების ვადაა 30 დღე. ინტერნეტ პაკეტის ვადის ამოწურვის შემდგომ შეუძლებელია დარჩენილი მეგაბაიტების განახლება და გამოყენება.  |
| **7. სხვა მომსახურების პირობები** |
| **7.1** | დაფარული ნომრის სერვისის აქტივაცია  |   | 0 |   |
| **7.2** | გამოტოვებული ზარების შეტყობინების აქტივაცია  |   | 0 |   |
| **7.3** | ნომრის ამომცნობი სერვისის აქტივაცია  |   | 0 |   |
| **7.4** | ბალანსის შემოწმობა  |   | 0 |   |
| **7.5** | დეტალური ამონაბეჭდი  |   | 0 |   |
| **7.6** | დამრგვალება  |   | 1 წმ |   |
| **7.7** | ნომრის გადაფორმება ორგანიზაციიდან კერძო პირზე და პირიქით  |   | 0 |   |
| **8. GPRS VPN მომსახურება** |
| მოცულობითი პაკეტი |
| **8.1** | GPRS VPN აქტივაცია |   | 0 |   |
| **8.2** | GPRS VPN | 1 MB | 0.2 |  |
| **8.3** | 150 MB |   | 3 |  |
|  | 500 MB |   | 5 |   |
|  | 1 GB |   | 7 |   |

საერთაშორისო გამავალი ზარების ტარიფები მობილურ და ფიქსირებულ ნომრებზე; როუმინგის შემთხვევაში გამავალი და შემავალი ზარების ტარიფები; SMS-ის საერთაშორისო ტარიფები, იხილეთ მიმწოდებლის სატენდერო წინადადებაში.

**შენიშვნა:**

ფიჭური სატელეფონო მომსახურების 2023 წლის კონსოლიდირებული ტენდერის ხელშეკრულების ვადის გასვლის და/ან ცალკეულ სააბონენტო ნომერზე შემსყიდველის ინიცირებით ხელშეკრულებით განსაზღვრული მომსახურების ვადაზე ადრე შეწყვეტის შემთხვევაში გაუქმდება ხელშეკრულებით გათვალისწინებული ყველა სახის მომსახურება, მათ შორის გაუხარჯავი პაკეტები (ერთეულები) და იმოქმედებს მაგთიკომის სტანდარტული პირობები/ტარიფები, რომელიც მოცემულია ოპერატორის ვებ-გვერდზე: [www.magticom.ge](http://www.magticom.ge).

იმ დამატებითი მომსახურების პირობები/ტარიფები, რომელიც არ არის მითითებული ზემოაღნიშნულ ცხრილში იმოქმედებს მაგთიკომის სტანდარტული პირობები/ტარიფები, რომელიც მოცემულია ოპერატორის ვებ-გვერდზე: [www.magticom.ge](http://www.magticom.ge).

|  |  |  |
| --- | --- | --- |
| **შემსყიდველი:**  |  | **მიმწოდებელი:** |